# **DECIZIA ETAPEI DE ÎNCADRARE**

## Nr. din zz.ll.aaaa

Ca urmare a notificării adresate de **Regia Nationala A Padurilor**, cu sediul în Str. Magheru, Nr. 31, Bucureşti - Sectorul 1, Judetul Bucureşti, cu punctul de lucru DIRECTIA SILVICA SUCEAVA, cu adresa Str. 1 MAI, Nr. 6, Suceava, Judetul Suceava, ***“*Amenajamentul Silvic al fondului forestier proprietate publică publică a statului administrat prin Ocolul Silvic Pojorâta, jud. Suceava*”*** , înregistrată la APM Suceava cu nr. 3449/23.04.2014 în baza:

* *HG nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia;*
* *OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările şi completările ulterioare;*
* *HG nr. 1076/2004 privind stabilirea procedurii de realizare a evaluării de mediu pentru planuri şi programe;*
* *Ord. nr. 995/2006 pentru aprobarea listei planurilor şi programelor care intră sub incidenţa H.G. nr. 1076/2004 privind stabilirea procedurii de realizare a evaluării de mediu pentru planuri şi programe;*
* *OUG nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare;*
* *Ord. nr. 19/2010 pentru aprobarea Ghidului metodologic privind evaluarea adecvată a efectelor potenţiale ale planurilor sau proiectelor asupra ariilor naturale protejate de interes comunitar;*
* *Ord. nr. 2387/2011 pentru modificarea Ord. nr. 1964/2007 privind instituirea regimului de arie naturală protejată a siturilor de importanţă comunitară, ca parte integrantă a reţelei ecologice europene Natura 2000 în România.*
* H.G. nr. 971/2011 *pentru modificarea* H.G. 1284/2007 privind declararea ariilor de protecţie avifaunistică ca parte integrantă a reţelei ecologice europene Natura 2000 în România.

**Agenţia pentru Protecţia Mediului Suceava**

* + ca urmare a consultării autorităţilor publice participante în cadrul şedinţei Comitetului Special Constituit din data de 11.12.2014 , a completărilor depuse la documentaţie;
  + în conformitate cu prevederile art. 5 alin. 3 pct. a şi a anexei nr. 1 – Criterii pentru determinarea efectelor semnificative potenţiale asupra mediului dinH.G. 1076/2004 privind stabilirea procedurii de realizare a evaluării de mediu pentru planuri şi programe;
  + în prezenţa/lipsa comentariilor motivate din partea publicului interesat,

**decide:**

***“*Amenajamentul Silvic al fondului forestier proprietate publică publică a statului administrat prin Ocolul Silvic Pojorâta, jud. Suceava*”*  titular** Regia Nationala A Padurilor**,** cu punctul de lucru DIRECTIA SILVICA SUCEAVA **nu necesită evaluare de mediu şi nu necesită evaluare adecvată şi se va supune adoptării fără aviz de mediu*.***

**Caracteristicile si localizarea proiectului**

Fondul forestier proprietate publică a statului, U.P. I Rarău, U.P. II Giumalău, U.P. III Valea Putnei, U.P. IV Fundu Moldovei și U.P. V Sadov este amplasat pe raza administrativ - teritorială a municipiului Câmpulung Moldovenesc și a comunelor Pojorâta, Fundu Moldovei și Sadova, județului Suceava și este administrat de Regia Naţională a Pădurilor ROMSILVA, prin Ocolul Silvic Pojorâta, din cadrul Direcţiei Silvice Suceava.

Suprafaţa determinată la actuala amenajare este de 13330,78 ha.

Conform zonării funcţionale realizate, în grupa I funcţională a fost încadrată o suprafaţă de 6461,94 ha (50 % din suprafaţa pădurilor şi a terenurilor de împădurit), repartizată astfel :

- 630,58 ha (categoriile funcţionale 5.C, 5.E), suprafaţă de tipul I (T I) de categorii funcţionale, în care, conform instrucţiunilor de amenajare în vigoare, nu sunt admise nici un fel de lucrări (păduri cu funcţii special pentru ocrotirea naturii, pentru care sunt interzise orice fel de exploatări de masă lemnoasă sau de alte produse, fără aprobarea organului competent prevăzut în legea privind protecţia mediului înconjurător);

- 3632,12 ha (categoriile funcţionale 1.H, 2.A, 2.B, 2.C, 2.E, 2.H, 2.I, 3.F, 4.F 5.G, 5.H şi 5.I), suprafaţă de tipul II de categorii funcţionale care include pădurile supuse regimului de conservare deosebită şi rezervaţiile de seminţe forestiere. În aceste arborete este interzisă organizarea procesului de producţie (recoltarea de produse principale); s-au prevăzut doar tăieri de igienă, lucrări de conservare şi lucrări de îngrijire, acestea urmând a fi executate cu unele restricţii, impuse de categoriile funcţionale prioritare;

- 2199,24 ha (categoria funcţională 5.L – T III şi categoriile funcţionale 4.I şi 5.M - T IV), suprafaţă care include pădurile cu funcţii de protecţie de intensitate mai redusă, în care este permisă (cu asigurarea funcţiei atribuite fiecărui arboret în parte), organizarea procesului de producţie, respectiv recoltarea de produse principale.

Pentru întreaga unitate de producţie a fost calculată compoziția-țel ca medie ponderată a suprafețelor aferente fiecărei specii din compoziŢia ţel a tipurilor natural fundamentale de pădure, ameliorată cu specii valoroase de amestec.

Accesul în zona teritorială a O.S. Pojorâta se poate face fie pe calea ferată normală Suceava – Cluj - Napoca, fie pe drumul naţional Suceava - Dej (DN 17).

**Gospodărirea** pădurilor urmează să se realizeze diferenţiat, în raport de funcţiile atribuite arboretelor. În acest scop au fost constituite următoarele subunități de gospodărire:

**- S.U.P. A -** Codru regulat- sortimente obişnuite, - 9399,32 ha; arboretele gospodărite în codru regulat au în principal funcția de a produce arbori groși, de calitate superioară pentru cherestea;

- **S.U.P. E** – Rezervaţii pentru ocrotirea integrală a naturii - 630,58 ha; nu au fost prevăzute nici un fel de lucrări, arboretele din suprafaţa respectivă urmând a se dezvolta în mod natural, fără intervenţia omului.

- **S.U.P. K** – Rezevaţii de seminţe - 88,33 ha ;

**- S.U.P. M -** Păduri supuse regimului de conservare deosebită – 3276,00; arboretele supuse regimului de conservare deosebită au funcții speciale de protecție; sunt arborete pentru care normele actuale de amenajare a pădurilor nu permit organizarea procesului de producţie, impunându-se numai lucrări speciale de conservare:

- măsuri de gospodărire care să contribuie la sporirea rezistenței arboretelor la acțiunea distructivă a vântului.

- măsuri de protecție a pãdurilor împotriva bolilor şi dãunãtorilor.

**Lucrările silvice** prevăzute de amenajament:

- Împăduriri (plantaţii integrale) 1152,36 ha, suprafeţe în afara siturilor Natura 2000.

- Lucrări de îngrijire și conducere a arboretelor: degajări, curățiri, rărituri, tăieri de igienă.

- Lucrări de ajutorarea regenerărilor naturale:

- tratamentul tăierilor progresive se vor executa pe 1305,63 ha, din care 243,04 ha în situri Natura 2000.

- tratamentul tăierilor rase: 338,42 ha. În situri Natura 2000 nu au fost prevăzute tăieri rase.

- Posibilitate de produse principale (Lucrări de regenerare a pădurilor) - 40.600 m3, de pe o suprafaţă de 164,40 ha, din care, în situri Natura 2000 24,30 ha, cu un volum de recoltat de 5.422 m3.

Posibilitatea de produse secundare:

- degajări: 609,11 ha din care, în situri Natura 2000, 35,18 ha.

- curățiri: 459,91 ha, de pe care se va extrage un volum de 4314 m3 din care, în situri Natura 2000 16,18 ha, cu un volum de recoltat de 152 m3

- rărituri: 4022,56 ha, de pe care se va recolta un volum de 132.240 m3 din care, în situri Natura 2000 750,42 ha, cu un volum de recoltat de 24670 m3.

- tăieri de igienă: 4079,70 ha, (arboretele respective nepermiţând altfel de intervenţii) de pe care se va extrage un volum (orientativ) de 33030 m3 din care, în situri Natura 2000 638,08 ha, cu un volum de recoltat de 5162 m3.

- Pădurile destinate să îndeplinească funcţii speciale de protecţie de o importanţă deosebită, încadrate S.U.P. M şi S.U.P. K pentru care nu este posibilă sau admisă recoltarea de masă lemnoasă, vor fi parcurse cu lucrări speciale de conservare. Lucrările speciale de conservare, prin care se urmăreşte asigurarea perenităţii pădurii, respectiv menţinerea şi ameliorarea însuşirilor ecoprotective ale arboretelor, inclusiv regenerarea lor prin metode adecvate, se referă la următoarele lucrări: tăieri de pe 740,68 ha - în arboretele cu funcţii speciale de protecţie şi cu vârste înaintate, care au început să nu-şi mai îndeplinească, în mod corespunzător, funcţiile de protecţie atribuite, cât şi în unele arborete afectate de diverşi factori destabilizatori (în deosebi uscări, doborâturi şi rupturi de vânt şi zăpadă, atacuri de dăunători, etc.), din care, în situri Natura 2000, pe 137,11 ha.; lucrări de îngrijire şi conducere a arboretelor care necesită acest gen de lucrări; lucrări de regenerare.

- **Măsuri** de gospodărire a arboretelor afectate de factori destabilizatori (calamități): atacuri de dăunători, uscare, doborâturi, rupturi etc..

**1. Caracteristicile planurilor şi programelor cu privire, în special, la:**

*a) gradul în care planul sau programul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor;*

- Amenajamentu Silvic propus – creează un cadru pentru gospodărirea pădurii şi lucrările silvice pe o perioadă de 10 ani.

*b) gradul în care planul sau programul influenţează alte planuri şi programe, inclusiv pe cele în care se integrează sau care derivă din ele;*

-nu este cazul.

*c) relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile;*

- Rolul amnenajamnetului silvic propus este benefic pentru menţinerea stării favorabile de conservare a habitatelor şi speciilor, la nivelul întregului fond forestier administrat prin Ocolul Silvic Pojorâta.

*d) problemele de mediu relevante pentru plan sau program;*

- În aplicarea amenajamentului silvic se au în vedere caracteristicile ariilor naturale protejate (situri Natura 2000 și rezervații naturale).

*e) relevanţa planului sau programului pentru implementarea legislaţiei naţionale şi comunitare de mediu (de exemplu, planurile şi programele legate de gospodărirea deşeurilor sau de gospodărirea apelor).*

- nu este cazul.

**2. Caracteristicile efectelor şi ale zonei posibil a fi afectate cu privire, în special, la:**

*a) probabilitatea, durata, frecvenţa şi reversibilitatea efectelor;*

- prin masurile luate nu apar efecte negative remanente asupra mediului.

*b) natura cumulativă a efectelor;* - nu este cazul.

*c) natura transfrontieră a efectelor;* - nu este cazul.

*d) riscul pentru sănătatea umană sau pentru mediu (de exemplu, datorită accidentelor);*

- nu este cazul

*e) mărimea şi spaţialitatea efectelor (zona geografică şi mărimea populaţiei potenţial afectate);*

- este redusă pe perioada execuţiei lucrărilor silvice

*f) valoarea şi vulnerabilitatea arealului posibil a fi afectat, date de:*

*(i) caracteristicile naturale speciale sau patrimoniul cultural;* - nu este cazul

*(ii)depăşirea standardelor sau a valorilor limită de calitate a mediului;* - nu este cazul

*(iii) folosirea terenului în mod intensiv;* - nu este cazul

*g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional:*

În urma verificării coordonatelor STEREO 1970 s-a constatat că amplasamentul amenajamentului silvic analizat se suprapune parţial peste siturile Natura 2000 ROSCI 0212 Rarău - Giumalău, ROSPA 0083 Munții Rarău - Giumalău,ROSPA 0089 Obcina Feredeului, ROSCI0321 Moldova Superioară, ROSCI0328 Obcinele Bucovinei, Rezervația Codrul Secular Giumalău, Rezervația Pietrele Doamnei - Rarău, Rezervația Piatra Buhei.

Direcţia Silvică Suceava în calitate de custode al siturilor Natura 2000 2000 ROSCI 0212 Rarău - Giumalău, ROSPA 0083 Munții Rarău – Giumalău și ROSPA 0089 Obcina Feredeului este de acord cu soluţia adoptată prin amenajamnetul propus, punct de vedere exprimat prin Avizul nr. 2 din 12.12.2014, înregistrată la Agenţia pentru Protecţia Mediului Suceava cu nr. 10559 /12.12.2014.

În arboretele încadrate în S.U.P. E – rezervaţii pentru ocrotirea integrală a naturii – nu s-au propus nici un fel de lucrări, beneficind de un regim de ocrotire integrală.

În arboretele încadrate în S.U.P. M – păduri supuse regimului de conservare deosebită –se vor aplica numai măsuri special de conservare, fiind exceptate de la procesul de producţie lemnoasă.

**Obligaţiile titularului:**

* Titularul avizului de mediu are obligația de a menţine şi de a nu periclita starea de conservare favorabilă a speciilor şi habitatelor naturale precum şi de a asigura integritatea Reţelei Ecologice Europene Natura 2000/ariilor naturale protejate.
* Respectarea prevederilor din avizele custozilor.
* Respectarea legislației de mediu în vigoare.

**Informarea şi participarea publicului la procedura de evaluare de mediu/procedura de evaluare adecvată:**

* În urma publicării în ziarul județean „Monitorul de Suceava” a anunţurilor publice privind prima versiune a **“Amenajamentului Silvic al fondului forestier proprietate publică a statului administrat prin Ocolul Silvic Pojorâta, jud. Suceava”**,în zilele de 25.04.2014 şi 28.04.2014, până la luarea deciziei de încadrare nu au fost semnalate observaţii din partea publicului.
* În urma publicării, din data de 12.12.2014, în ziarul „Monitorul de Suceava” a anunţului deciziei de încadrare nu au fost semnalate observaţii din partea publicului

Prezenta decizie poate fi contestată în conformitate cu prevederile **Legii contenciosului administrativ nr. 554/2004** cu modificările şi completările ulterioare.